חיפושית אטלס

חיפושית אטלס (שם מדעי: Chalcosoma atlas) היא מין של חיפושית גדולה מאוד במשפחת הזבליתיים, שמאופיינת ב-3 "קרניים" ארוכות ואורך כולל של עד 13 ס"מ בזכרים. שם המין, כמו גם שמה העממי של החיפושית Atlas Beetle, נקראים על שם הטיטאן אטלס שנשא על כתפיו את כיפת השמיים, ומתואר פעמים רבות כנושא על כתפיו את כדור הארץ. חיפושית אטלס היא אחת החיפושיות הגדולות בעולם ביחד עם יקרונית טיטאנית Titanus giganteus וחיפושית הרקולס Dynastes hercules שמגיעות לאורך של כ-17 ס"מ. חיפושית אטלס, בדומה לחיפושיות אחרות בסוג Chalcosoma בולטת בזכות גודלה הרב. בסוג זה בולטת דו-צורתיות זוויגית והזכר גדול באופן ניכר מהנקבה. אורכם של הזכרים הוא 60–120 מ"מ בעוד שהנקבות מגיעות רק לאורך של 25–60 מ"מ. מאפיין נוסף בולט של הזכרים הוא שלוש "קרניים" (למעשה מדובר בבליטות כיטין דמויות-קרן ולא בקרן אמיתית): שתי בליטות ארוכות שיוצאות מהחזה ועוד בליטה אחת ארוכה שיוצאת מהראש, ומשוות לה מראה דומה לזה של טריצרטופס. ה"קרניים" משמשים את הזכרים להילחם אחד בשני ולהתגושש על נקבות, מזון וטריטוריות. על חלק מהפרטים ניתן למצוא גם "קרן" רביעית קטנה. חיפושית אטלס נבדלת ממינים אחרים בסוג (כגון C. caucasus) בכך ש"קרן" הראש רחבה יותר. צבעה של חיפושית אטלס הוא שחור-מתכתי בוהק, לעיתים עם גוני ירוק, נחושת או חום נוצצים. צבעים אלו הם תוצאה של צבעוניות מבנית והשתקפויות של סביבתה בשלדה החיצוני החלק והבוהק. חיפושית אטלס: תמונה של פרט זכר על רקע לבן הבוגרים (הן הזכרים והן הנקבות) ניזונים על מוהל עצים (לשד צמחים) ופירות בשלים מידי. זכרים בעלי "קרניים" קטנות יותר יוצאים מוקדם יותר כדי להימנע מתחרות עם הזכרים הגדולים והחזקים יותר. הזכרים הקטנים גם נאלצים לעוף מרחקים גדולים כדי למצוא נקבה ולהזדווג איתה. הפגית ניזונה על עץ נרקב ודורשת חלל גדול ואוכל רב להשלים את גלגוליה. היא ידועה בתוקפנותה ונושכת אם היא מופרעת או נוגעים בה. היא נלחמת גם בפגיות אחרות אם יש צפיפות או מחסור במזון. חיפושית אטלס בולטת בזכות שלוש "קרניים" ארוכות וחדות, המשוות לה מראה דמוי טריצרטופס, וככל הנראה משמשות אותה גם להתנהגות דומה. ה"קרניים" משמשים את הזכרים להילחם אחד בשני ולהתגושש על נקבות (בעיקר), מזון וטריטוריות - כאשר בהתגוששיות הזכר בעל ה"קרניים" הגדולות יותר הוא זה שלרוב מנצח. הזכרים תוקפניים אחד כלפי השני ומרבים להתגושש. מקומיים באסיה מנצלים תכונה זו להימורים: הם לוכדים שני זכרים בגודל דומה, מציבים אותם להילחם אחד מול השני ואז מהמרים מי ינצח. חיפושית זו נפוצה בדרום-מזרח אסיה. היא שוכנת קרקע אך מסוגלת גם לעוף בעת הצורך. Chalcosoma atlas atlas ‏ (Linnaeus, 1758) - סולווסי Chalcosoma atlas butonensis ‏ (Nagai, 2004) – בוטון (אי). Chalcosoma atlas keyboh ‏ (Nagai, 2004) – מלזיה וסומטרה. Chalcosoma atlas mantetsu ‏ (Nagai, 2004) – תאילנד ווייטנאם. Chalcosoma atlas simeuluensis ‏ (Nagai, 2004) – סימאולו. Chalcosoma atlas sintae ‏ (Nagai, 2004) – פלנג. Chalcosoma atlas hesperus ‏ (Erichson, 1834) – הפיליפינים. זכר בגוון ירוק בטבע זכר בגוון מתכתי בטבע זכר עם כנפיים פרושות זכר בטבע Arthur V. Evans, The Lives of Beetles: A Natural History of Coleoptera, Princeton University Press, 2023, עמ' 68–69, ISBN 978-0-691-23651-3 מדיה וקבצים בנושא חיפושית אטלס בוויקישיתוף חיפושית אטלס, באתר NCBI (באנגלית) חיפושית אטלס, באתר האנציקלופדיה של החיים (באנגלית) חיפושית אטלס, באתר GBIF (באנגלית) אוונס 2023 (ראו "מקורות"). ההסתייגות "ככל הנראה" נובעת בעיקר מכך שאין לנו תצפיות התנהגותיות ישירות על הטריצרטופס, שנכחד לפני 66 מיליון שנים, אבל ראיות מהמאובנים מלמדות שגם הוא השתמש בקרניו להילחם נגד זכרים אחרים.